रामबाबू तिवारी

रामबाबू तिवारी एक पानी कार्यकर्ता हैं। वह बुंदेलखण्ड क्षेत्र के बांदा जनपद के एक छोटे से गांव अंधाव से आते हैं। उन्हें भारत में वाटर हीरो के नाम से जाना जाता है। बुन्देलखण्ड क्षेत्र में तालाबों का पुनरुद्धार कार्य करते हैं। इस कार्य के चलते उन्हें बुन्देलखण्ड का जल पुरुष कहा जाता है।  

रामबाबू तिवारी मंगल भूमि फाउंडेशन के संस्थापक है, जो बांदा बुन्देलखण्ड स्थित एक स्वैच्छिक संगठन है। बुन्देलखण्ड क्षेत्र में बारिश की बूंदो को रोकने हेतु मिशन "खेत का पानी खेत में, गांव का पानी गांव में" अभियान चलाते हैं। इस अभियान की सराहना भारत के प्रधानमंत्री नरेन्द्र मोदी ने अपने रेडियो कार्यक्रम मन की बात में 27 जून 2021 को कर चुके हैं। उन्हें भारत सरकार के जल शक्ति मंत्रालय द्वारा वाटर हिरोज अवार्ड सितम्बर 2020 से सम्मानित किया गया है। इसके अतिरिक्त उन्हें सरकारी टेल और जल शक्ति मंत्रालय से जल प्रहरी सम्मान से सम्मानित किया गया है,। इन्होंने 2021 में "नीर गाथा (जल संकट: समस्या, समाधान एवं संभावनाएं)" पुस्तक का संपादन किया है।